laion/Wikipedia-Exotic huggingface dataset:
রবিন ম্যাককিনলি

রবিন ম্যাককিনলি (জন্ম: ১৬ই নভেম্বর, ১৯৫২) একজন মার্কিন সাহিত্যিক যিনি মূলত রূপকথার গল্প ও উপন্যাস রচনা করে খ্যাতি অর্জন করেছেন। তিনি সবচেয়ে বেশি পরিচিতি পেয়েছেন তার পদক বিজয়ী উপন্যাস দ্য হিরো অ্যান্ড দ্য ক্রাউন-এর জন্য। জন্মের সময় তার নাম ছিল জেনিফার ক্যারোলিন রবিন টারেল ম্যাককিনলি। তিনি যুক্তরাষ্ট্রের ওহাইও অঙ্গরাজ্যে জন্মগ্রহণ করেন। দ্য ব্লু সোর্ড (১৯৮২) দ্য হিরো অ্যান্ড দ্য ক্রাউন (১৯৮৪) বিউটি (১৯৭৮) দ্য ডোর ইন দ্য হেজ (১৯৮১) দ্য আউটলস অফ শেরউড (১৯৮৮) রোজ ডটার (১৯৯৭) স্পিন্ড‌ল্‌স এন্ড (২০০০) ইমাজিনারি ল্যান্ড্‌স (১৯৮৫) রোয়ান (১৯৯২) আ নট ইন দ্য গ্রেইন অ্যান্ড আদার স্টোরিস (১৯৯৬) ডিয়ারস্কিন (১৯৯৩) দ্য স্টোন ফেই (১৯৯৮) ওয়াটার: টেইল্‌স অফ এলিমেন্টাল স্পিরিট্‌স (২০০২) সানশাইন (২০০৩) ড্রাগনহেভেন (২০০৭)
ভিক উইলসন

জন ভিক্টর ভিক উইলসন (ইংরেজি: Vic Wilson; জন্ম: ১৭ জানুয়ারি, ১৯২১ - মৃত্যু: ৫ জুন, ২০০৮) ম্যাল্টনের কাছাকাছি স্ক্যাম্পস্টোন এলাকার নর্থ রাইডিং ইয়র্কশায়ারে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন। বামহাতে ব্যাটিংয়ের পাশাপাশি মাঝে-মধ্যে দলের প্রয়োজনে ডানহাতে মিডিয়াম পেস বোলিংয়ে অগ্রসর হতেন তিনি। ১৯৪৬ থেকে ১৯৬৩ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করতেন ভিক উইলসন। মাঝে-মধ্যে উইকেট রক্ষণে এগিয়ে আসতেন ও ব্যাটের কাছাকাছি এলাকায় প্রতিভাধর ফিল্ডার হিসেবে স্বীয় দক্ষতা প্রদর্শন করেছেন তিনি। ১৯৪৬ সালে ইয়র্কশায়ারের পক্ষে ভিক উইলসনের প্রথম-শ্রেণীর ইংরেজ কাউন্টি ক্রিকেটে অভিষেক ঘটে। প্রথম একাদশে অনিয়মিতভাবে খেলার সুযোগ পেতেন ভিক উইলসন। তবে, ১৯৫৮ সালে ইয়র্কশায়ারের উল্লেখযোগ্য খেলোয়াড় জনি ওয়ারডল, বব অ্যাপলইয়ার্ড ও ফ্রাঙ্ক লোসন চলে গেলে রনি বার্নেটের নেতৃত্বে নতুন একটি তরুণ দলের যাত্রা শুরু হয়। রনি বার্নেটের অবসরগ্রহণের পর ১৯৬০ সালে ইয়র্কশায়ারের প্রথম পেশাদার কাউন্টি ক্রিকেট অধিনায়কের দায়িত্ব প্রদান করা হয় তাকে। ১৯৬০ ও ১৯৬২ সালে তার দল কাউন্টি চ্যাম্পিয়নশীপের শিরোপা জয় করে। ১৯৬২ সালে প্রথম-শ্রেণীর ক্রিকেট থেকে অবসর গ্রহণ করেন। ১৯৬৩ সালে ব্রায়ান ক্লোজ অধিনায়ক হিসেবে তার স্থলাভিষিক্ত হন। ১৯৫৪-৫৫ মৌসুমে লেন হাটনের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরের জন্য আকস্মিকভাবে মনোনয়ন লাভ করেন। তবে, ফাস্ট বোলিং উপযোগী অস্ট্রেলীয় পিচে তিনি স্বাচ্ছন্দ্যবোধ করতে পারেননি। ফলশ্রুতিতে সিরিজের কোন টেস্টেই তাকে প্রথম একাদশে রাখা হয়নি। ১৯৬২ ও ১৯৬৩ সালে নিজদেশে অনুষ্ঠিত খেলাগুলোয় এমসিসির পক্ষে খেলেছিলেন ভিক উইলসন। ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৬১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ভিক উইলসন। ৫ জুন, ২০০৮ তারিখে ম্যাল্টনের ইয়েডিংহামের নিজ গৃহে ৮৭ বছর বয়সে ভিক উইলসনের দেহাবসান ঘটে। Warner, David (২০১১)। The Yorkshire County Cricket Club: 2011 Yearbook (113th সংস্করণ)। Ilkley, Yorkshire: Great Northern Books। পৃষ্ঠা 382। আইএসবিএন 978-1-905080-85-4।  ইএসপিএনক্রিকইনফোতে ভিক উইলসন (ইংরেজি) retrieved 6 June 2008 Vic Wilson dies aged 87 from CricInfo retrieved 6 June 2008 ইএসপিএনক্রিকইনফোতে ভিক উইলসন (ইংরেজি) ক্রিকেটআর্কাইভে ভিক উইলসন (সদস্যতা প্রয়োজনীয়) (ইংরেজি) টেলিগ্রাফে ভিক উইলসনের শোকসংবাদ প্রকাশ
কোট জেলা

কোট জেলা (পশতু-ফার্সি: کوت Kot) আফগানিস্তানের উত্তর নঙ্গারহার প্রদেশের একটি জেলা। ২০১৫ সালের শেষ থেকে ২০১৬ প্রথমার্ধের সময়ে আইএসআইএসের উপস্থিতিতে আফগান বাহিনীর বিরুদ্ধে সংঘর্ষে জড়িয়ে পড়ে। আফগানিস্তানের সৈন্যরা ২০১৬ সালের জুলাই এই বাহিনীর বিরুদ্ধে আক্রমণ চালায়, যেখানে আফগান বাহিনী কর্তৃক ধ্বংস হওয়া জেলা ও প্রশিক্ষণের শিবিরের বাইরে তাদেরকে প্রাথমিক বের করে দেওয়া হয়েছিল। "ERROR" (পিডিএফ)। mrrd.gov.af। ৪ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জানুয়ারি ২০১৭।  "30 ISIS militants' alongwith three civilians killed in clashes in Afghanistan"। IndianExpress.com। ২৫ জুন ২০১৬। সংগ্রহের তারিখ ১৩ জানুয়ারি ২০১৭।  "Afghan troops press offensive against Islamic State"। ৩০ জুলাই ২০১৬। সংগ্রহের তারিখ ১৩ জানুয়ারি ২০১৭ – Reuters-এর মাধ্যমে।
কুজ কুনার জেলা

কুজ কুনার জেলা আফগানিস্তানের নঙ্গারহার প্রদেশের উত্তরে অবস্থিত একটি জেলা। এটি কুনার নদীর তীরে অবস্থান করছে। এটি নঙ্গারহার প্রদেশের সবচেয়ে নিরাপদ জেলার মধ্যে একটি হিসেবে গণনা করা হয়ে থাকে, যেখানে বিদেশীরা এই এলাকার সামাজিক, কৃষি ও কাঠামোগত পুনর্বাসনের পরিদর্শন করতে কোনরুপ সমস্যার সম্মুখিন হয়ে থাকেননা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ১৬৭,৬৪০ জন এর মত কিন্তু প্রায় ৩২,০০০ জন এর মত ১২ বছরের কম বয়সী শিশু রয়েছে। এছাড়া জেলাটিতে প্রায় ৭৫% পশতুন সম্প্রদায়ের লোকজনের বসবাস এবং বাকী ২৫% অন্যান্য সম্প্রদায়ের বসবাস। UNHCR District Profile[স্থায়ীভাবে অকার্যকর সংযোগ] Map of Kuz Kunar district (PDF) UNHCR District Profile[স্থায়ীভাবে অকার্যকর সংযোগ], dated 2002-04-22, accessed 2006-07-20 (PDF).
ছাং চিয়াং নদীর ব-দ্বীপ

ছাং চিয়াং নদীর ব-দ্বীপ বা ইয়াং সে নদীর ব-দ্বীপ (চীনা: 长江三角洲 বা চীনা: 长三角) একটি ত্রিভুজাকৃতির মহানগর অঞ্চল যা মূলত উ চীনা ভাষাভাষী সাংহাই, দক্ষিণ-পূর্ব আনহুয়েই প্রদেশ, দক্ষিণ চিয়াংসু প্রদেশ ও উত্তর চচিয়াং প্রদেশ নিয়ে গঠিত। এলাকাটি প্রাচীন চিয়াংনান (আক্ষরিক অর্থে "নদীর দক্ষিণে") সাংস্কৃতিক অঞ্চলের হৃৎকেন্দ্রে অবস্থিত, যেখানে ইয়াংসে তথা ছাংচিয়াং নদীটি পূর্ব চীন সাগরে পতিত হয়েছে। ব-দ্বীপটির মৃত্তিকা উর্বর বলে এখানে প্রচুর পরিমাণে শস্য, তুলা, চা ও শণ উৎপন্ন হয়। ২০১৮ সালে ছাং চিয়াং ব-দ্বীপ অঞ্চলের স্থূল অভ্যন্তরীণ উৎপাদন ছিল ২.২ লক্ষ কোটি মার্কিন ডলার, যা ইতালির অর্থনীতির সমান এবং চীনের অর্থনীতির এক-পঞ্চমাংশ। অঞ্চলটির নগরায়ন ঘটার ফলে এই অঞ্চলে পরস্পর-সংলগ্ন বহুসংখ্যক মহানগর এলাকার পুঞ্জীভবন ঘটেছে, যা সম্ভবত বিশ্বের সর্ববৃহৎ মহাপৌরপুঞ্জ। এলাকাটির আয়তন প্রায় ১ লক্ষ বর্গকিলোমিটার (পশ্চিমবঙ্গ রাজ্যের চেয়ে কিছু বেশি) এবং এখানে প্রায় ১১ কোটি অধিবাসীর বাস, যাদের মধ্যে ৮ কোটিরও বেশি লোক পৌর এলাকায় বাস করে। বৃহত্তর ব-দ্বীপ অঞ্চলকে গণনায় ধরলে এই অঞ্চলে ১৪ কোটিরও বেশি লোক বাস করে, যা কিনা চীনের জনসংখ্যার এক-দশমাংশ। সাংহাই, নানচিং, সুচৌ, উশি, ছাংচৌ, হাংচৌ, হুচৌ, শাওশিং, নিংপো, ইত্যাদি এ অঞ্চলের কিছু গুরুত্বপূর্ণ নগরী। PBS.org, Journey to Planet Earth, Yangtze River Delta, ওয়েব্যাক মেশিনে আর্কাইভকৃত ২৭ জুলাই ২০১৪ তারিখে China United Nations Economic and Social Commission for Asia and the Pacific (UNESCAP): Yangtze River Delta Economic profile for the Yangtze River Delta — at HKTDC—Hong Kong Trade Development Council. Asian Times: "Growth cools in Yangtze River region" ওয়েব্যাক মেশিনে আর্কাইভকৃত ২৭ মার্চ ২০১৬ তারিখে Golden Triangle extending to become a parallelogram? (চীনা) (অনুবাদের ভাষা হচ্ছে বাংলা: গুগল, বিং) Constructing the next world megacity: The Yangtze Delta (চীনা) (অনুবাদের ভাষা হচ্ছে বাংলা: গুগল, বিং)
সানশাইন (২০০৭-এর চলচ্চিত্র)

সানশাইন ২০০৭ সালে মুক্তিপ্রাপ্ত একটি ব্রিটিশ বিজ্ঞান কল্পকাহিনীমূক চলচ্চিত্র। অ্যালেক্স গার্লেন্ড রচিত এই চলচ্চিত্রটি পরিচালনা করেছেন ড্যানি বয়েল। এতে দেখানো হয়েছে জ্বালানি শেষ হয়ে যাওয়ার কারণে সূর্য মারা যাচ্ছে। এমতাবস্থায় পৃথিবীর মানুষকে বেঁচে থাকতে হলে সূর্যকে পুনরায় জাগিয়ে তুলতে হবে। সূর্যকে তাই পুনরায় প্রজ্জ্বলিত করার জন্য একটি অভিযান প্রেরণ করা হয়। ইক্যারাস ১ নামক সেই অভিযানের পেলোড ছিল একটি বিশাল ভরের পারমাণবিক বোমা যা সূর্যকে পুনরায় জাগিয়ে তুলতে সক্ষম। এই অভিযান ব্যর্থ হওয়ায় ইক্যারাস ২ নামে আরেকটি অভিযান প্রেরণ করা হয়। এই অভিযানটি নিয়েই চলচ্চিত্রের কাহিনী। এই অভিযানে পেলোড হিসেবে ব্যবহৃত বোমাটিই ছিল শেষ ভরসা। কারণ, ভূ-গর্ভস্থ সব জ্বালানি খরচ করে এই পেলোডটি বানানো হয়েছে। এই চলচ্চিত্রটিতে ইক্যারাস ১ এর কমান্ডার পিনবেকারকে ধর্মানুরাগী এবং ঈশ্বরের অনুচর হিসেবে দেখানো হয়েছে। এর মাধ্যমে ধর্মের সাথে বিজ্ঞানের দ্বন্দ্ব স্পষ্ট করে ফুটিয়ে তোলা হয়েছে এবং পরিশেষে বিজ্ঞান ও মানবতার জয় দেখানো হয়েছে। সিলিয়ান মার্ফি (রবার্ট ক্যাপা) - ইক্যারাস ২ এর পদার্থবিজ্ঞানী। পেলোড বিষয়ে সবচেয়ে অভিজ্ঞ। পদার্থবিজ্ঞানীদের আচার-ব্যবহার জানা এবং পদার্থবিজ্ঞানের মূল সূত্রগুলো অনুধাবন করার জন্য সিলিয়ান মার্ফিকে বেশ কিছুদিন সার্নে পদার্থবিজ্ঞানী ব্রায়ান কক্সের সাথে থাকতে হয়েছে। এছাড়া চলচ্চিত্রটির সাসপেন্স বোঝার জন্য পরিচালক তাকে শিক্ষা দিয়েছেন। মার্ফির কথা মতে, এই চলচ্চিত্রে অভিনয় তাকে অজ্ঞেয়বাদী থেকে নাস্তিকে পরিণত করেছে। রোজ বায়ার্ন (ক্যাসি) - পাইলট। চলচ্চিত্রের সবচেয়ে স্পর্শকাতর ও আবেগ-অনুভূতি সম্পন্ন চরিত্র। সহজে মেজাজ না হারানোর গুণই তাকে শেষ মুহূর্ত পর্যন্ত বাঁচিয়ে রেখেছিল। ক্লিফ কুর্টিস (সিয়ার্ল) - নভোযানের মনোবিজ্ঞানী ও মনঃরোগ বিশেষজ্ঞ। তার মাধ্যমে নভোচারীদের মানসিক অবস্থা ও অভিযানটির গুরুত্ব তুলে ধরা হয়েছে। তার চরিত্রের সাথে পিনবেকারের চরিত্রের একটি বিশাল মিল ও অমিল আছে। সিয়ার্ল পৃথিবীর বৃহত্তর স্বার্থে তথাকথিত বিশ্বাস ও নিজের জীবন বিসর্জন দেয়, অন্যদিকে পিনবেকার নিজের অন্ধ বিশ্বাসের জন্য পৃথিবীকে বিসর্জন দেয়। তারা একই মুদ্রার এ পিঠ ও পিঠ। John Hiscock (১৬ মার্চ ২০০৭)। "Another bright idea from Mr Sunshine"। Telegraph। ১১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০০৭।  দাপ্তরিক সাইট সহযোগী সাইট সানশাইন ফ্যানদের সাইট ওয়েব্যাক মেশিনে আর্কাইভকৃত ২৪ মার্চ ২০০৮ তারিখে - ফ্যানসাইট চরিত্রসমূহের পেছনের গল্প - অ্যালেক্স গার্লেন্ড অফিসিয়াল ট্রেইলার - অ্যাপ্‌ল ডট কম ভিজুয়াল ইফেক্ট বিষয়ে - ভিএফএক্সওয়ার্ল্ড ইন্টারনেট মুভি ডেটাবেজে সানশাইন (ইংরেজি) অলমুভিতে Sunshine (ইংরেজি) রটেন টম্যাটোসে Sunshine (ইংরেজি) মেটাক্রিটিকে Sunshine (ইংরেজি)
আবু খুবজা

আবু উয়াজ মুহাম্মদ আবু খুবজা আল-হাসানি (আরবি: مُحَمَّد بن الأَمِين بُوخُبْزَة الْحسْنِيُّ, ৩০ জুলাই ১৯৩২ – ৩০ জানুয়ারি ২০২০) মরক্কোর একজন মুসলিম আরব ধর্মতত্ত্ববিদ, আইনজ্ঞ, পুস্তকবিবরণীকার এবং ভাষাবিদ। তাকে "বুখাবজা", "বৌখাবজা", বা "বুখাবজা" বলে ডাকা হয়। আবু খুবজা ১৩৫১ হিজরির রবি উল আওয়াল মাসে ২৬ তারিখ বা ৩০ জুলাই ১৯৩২ সালে জন্মগ্রহণ করেন। আনু খুবজা একজন আরবি ইতিহাসবিদ, পুস্তকবিবরণীকার এবং লেখক, যিনি মরক্কোর জাতীয় পাঠাগার বিব্লিওতেক জোনেজাল এত আর্কাইভসের তিতওয়ান শাখার জন্যে লাইব্রেরি ক্যাটালগ প্রস্তুত করেন। ক্যাটাকগের সাথে সাথে, আবু খুবজা ইসলামি আইন থেকে আরবী ব্যাকরণ পর্যন্ত বিভিন্ন বিষয় নিয়ে লিখেছেন। ফিহরিস মাখতুতাত খিজানা টিতোয়ান. টেতোয়ান: ১৯৮৪ খ্রিস্টাব্দ| ২ খণ্ড। আল-মাহদি আল-দালির ছিলেন সহলেখক। ইবন আল-আরাবি, সিরাজ আল-মুহতাদিন ফি আদাব আল-সালিহিন, টেতোয়ান: মানশুরাত জামিয়্যাত আল-বা'থ আল-ইসলামি, ১৯৯২ খ্রিস্টাব্দ। তিরমিজি, আরিদাত আল-আহওয়াধি বি শারহ সহিহ আল-তিরমিজি. বৈরুত: দার আল-কুতুব আল-'ইলমিয়া, ১৯৯৭। ৮ খণ্ড। আবু খুবজা ২০২০ সালের ৩০ জানুয়ারি ৮৭ বছর বয়সে মৃত্যুবরণ করেন। জোনাথন গ্লাসমোম কাট, স্বপ্ন, সুফিবাদ, এবং সৈতুও: মুহাম্মদ আল-জাওয়াবের স্বপ্নদর্শী কর্মজীবন, পৃষ্ঠা:২৫০। লিডেন: ব্রিল প্রকাশনী, ১৯৯৬। The Transmission and Dynamics of the Textual Sources of Islam: Essays in Honor of Harald Motzki, pg. 83. Eds. Nicolet Boekhoff-van der Voort, Kees Versteegh and Joas Wagemakers. Leiden: Brill Publishers, 2011. "ﻋﺎﺟﻞ .. ﺍﻟﻌﻼﻣﺔ ﺍﻟﻜﺒﻴﺮ ﻣﺤﻤﺪ ﺑﻦ ﺍﻷﻣﻴﻦ ﺑﻮﺧﺒﺰﺓ ﻓﻲ ﺫﻣﺔ ﺍﻟﻠﻪ"। akhbarona.com (আরবি ভাষায়)। ৩০ জানুয়ারি ২০২০। সংগ্রহের তারিখ ৬ জানুয়ারি ২০২০।
ওয়াহিদা মল্লিক জলি

ওয়াহিদা মল্লিক জলি একজন বাংলাদেশী অভিনেত্রী। তিনি মঞ্চ নাটক, টেলিভিশন নাটক এবং চলচ্চিত্রে কাজ করেন। তিনি তার কাজের জন্য বাচসাস পুরস্কার ও জাতীয় চলচ্চিত্র পুরস্কারে ভূষিত হয়েছেন। জলির বাবা-মা পশ্চিমবঙ্গ থেকে রাজশাহীতে বসতি স্থাপন করেছিল। তার বড় বোন শর্মিলী আহমেদ একজন অভিনেত্রী ছিলেন। ১৯৭৫ সালে মমতাজউদ্দীন আহমেদের লেখা স্পার্টাকাস বিষয়ক জটিলতা মঞ্চ নাটকের মধ্যে দিয়ে কর্মজীবন শুরু করেছিলেন। ১৯৮৬ সালে কি জালাতন নামে প্রথম টেলিভিশন নাটকে অভিনয় করেন। জলি ১৯৯৯ সালে স্বর্গ থেকে নরক চলচ্চিত্রে অভিনয় করেছিলেন। তিনি ১৯৯০ সালে দৃশ্যকাব্য নামে একটি থিয়েটার গ্রুপ প্রতিষ্ঠা করেন। তিনি ঢাকা বিশ্ববিদ্যালয়ের থিয়েটার এবং কর্মক্ষমতা বিভাগ অনুষদের সদস্য। উজান গাঙ্গের নাইয়া ভবের হাট ডল'স হাউস সাকিন সারিসুরি লাবণ্যপ্রভা আধিয়ার (২০০৩) - হাসনা দূরত্ব (২০০৪) লালন (২০০৪) মোল্লা বাড়ীর বউ (২০০৫) বাঙলা (২০০৬) দারুচিনি দ্বীপ (২০০৭) - জরির মা মন দিয়েছি তোমাকে (২০০৯) ডুবসাঁতার (২০১০) - রেণুর মা অবুঝ বউ (২০১০) আমার বন্ধু রাশেদ (২০১১) - ইবুর মা খণ্ডগল্প ১৯৭১ (২০১১) - নব'র মা মৃত্তিকা মায়া (২০১৩) জীবনঢুলী (২০১৪) স্বর্গ থেকে নরক (২০১৫) কৃষ্ণপক্ষ (২০১৫) - রাহেলা একটি সিনেমার গল্প (২০১৮) মায়াবতী (২০১৯) শিমু: মেড ইন বাংলাদেশ (২০১৯) - রহিমা ৩২ তম বাচসাস পুরস্কার রঙ্গের মানুষ এর সেরা সমর্থক অভিনেত্রীর জন্য। ৩৮তম জাতীয় চলচ্চিত্র পুরস্কার মৃত্তিকা মায়ায় শ্রেষ্ঠ পোশাক ও সাজসজ্জার জন্য। "জেনে নিন বাংলাদেশের কোন তারকা অন্য তারকার আত্মীয়..."। ৩১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৯ মে ২০২০।  "Wahida Mollick Jolly"। The Daily Star। সেপ্টেম্বর ৬, ২০১৪। সংগ্রহের তারিখ জানুয়ারি ১৮, ২০১৬।  "Theatre in Round : A treat for an intimate audience"। The Daily Star। জুলাই ২৬, ২০১৩। মে ২০, ২০১৮ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৬।  "Tv serial 'Labonyoprobha' scores 100"। The Daily Star। নভেম্বর ২৪, ২০০৬। অক্টোবর ৫, ২০১৭ তারিখে মূল থেকে আর্কাইভ করা। সংগ্রহের তারিখ জানুয়ারি ১৮, ২০১৬।  ইন্টারনেট মুভি ডেটাবেজে ওয়াহিদা মল্লিক জলি (ইংরেজি)
সুবর্ণা শিরিন

সুবর্ণা শিরিন একজন বাংলাদেশী চলচ্চিত্র ও টেলিভিশন অভিনেত্রী। বিরাজ বৌ চলচ্চিত্রে তার ভূমিকার জন্য তিনি পার্শ্বচরিত্রে শ্রেষ্ঠ অভিনেত্রী বিভাগে বাংলাদেশ জাতীয় চলচ্চিত্র পুরস্কার সখিনার যুদ্ধ (১৯৮৪) শুভদা (১৯৮৬) রাজলক্ষী শ্রীকান্ত (১৯৮৭) বিরাজ বৌ (১৯৮৮) Rashed Shaon। "সংরক্ষণাগারভুক্ত অনুলিপি" চার দশকে আমাদের সেরা চলচ্চিত্রগুলো। bdnews24। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।  "সংরক্ষণাগারভুক্ত অনুলিপি" কালজয়ী উপন্যাসের নারী চরিত্ররা। Kholamon। ২২ নভেম্বর ২০১৫। ২২ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৮ মে ২০১৬।  ইন্টারনেট মুভি ডেটাবেজে সুবর্ণা শিরিন (ইংরেজি)
সাবেরি আলম

সাবেরী আলম (জন্ম ১২ সেপ্টেম্বর) একজন বাংলাদেশী টেলিভিশন ও চলচ্চিত্র অভিনেত্রী। তিনি মধুমতি (২০১১), বসুন্ধরা (২০১৭) এবং রাজনীতি (২০১৭) তে তার কর্মক্ষমতা জন্য সুপরিচিত। সাবেরি ১৯৭৩ সালে বাংলাদেশী থিয়েটারে তার কর্মজীবন শুরু করেন। ১৯৯০ সালে তিনি একজন জনপ্রিয় টেলিভিশন অভিনেত্রী হয়েছিলেন, কিন্তু বিবাহের জন্য নিজেকে অভিনয় থেকে বিরত রাখেন। ১৩ বছর পর ২০০৭ সালে টেলিভিশন নাটক দিয়ে তিনি পর্দায় ফিরে আসেন। তার ছোট ভাই অহীর আলম টেলিভিশনে কাজ করতেন। ২০০১ সালের ১১ সেপ্টেম্বর রাস্তার দুর্ঘটনায় মারা যান। সাবেরির একটি ছেলে আছে যিনি ২০০১ বা ২০০২ সালে জন্মগ্রহণ করেছিলেন। মধুমতি (২০১১) আত্মদান (২০১২) রিনা ব্রাউন (২০১৭) পুত্র (২০১৮) একটি সিনেমার গল্প (২০১৮) যদি একদিন (২০১৯) - ফয়সালের মা মনের মতো মানুষ পাইলাম না (২০১৯) - স্বাধীনের মা রেহানা মরিয়ম নূর (২০২১) - অধ্যক্ষ হেরে যাবার গল্প (২০২১) বিদ্রোহী (২০২২) আগামীকাল (২০২২) শেষ চিঠি (২০২২) লাইভ (২০২২) হৃদিতা (২০২২) শেষ বাজি (২০২৪) মধ্যবিত্ত (আসন্ন) আরটিভি স্টার অ্যাওয়ার্ডস ২০১৯: ভাষা আন্দোলন, মুক্তিযুদ্ধ ও দেশপ্রেম বিষয়ক নাটকে শ্রেষ্ঠ অভিনেত্রী - অন্যরকম ভালোবাসা ২৪তম অনন্যা শীর্ষ দশ পুরস্কার-২০১৬ (অভিনেত্রী)। "Saberi Alam takes part in shooting on birthday today"। The Daily Star। ১২ সেপ্টেম্বর ২০১৭। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৮।  "All about balance"। The Daily Star (ইংরেজি ভাষায়)। ৯ এপ্রিল ২০১০। সংগ্রহের তারিখ ২০১৮-০১-০৮।  ""Ankhi O Tar Bondhura" off the ground"। The Daily Star (ইংরেজি ভাষায়)। ২২ ডিসেম্বর ২০১৬। সংগ্রহের তারিখ ২০১৮-০১-০৮।  "Alamgir's New Film about Bangladeshi Cinema"। The Daily Star (ইংরেজি ভাষায়)। ২০১৭-০৯-১৬। সংগ্রহের তারিখ ২০১৮-০১-০৮।  "Anannya honours 10 women"। The Daily Star। ৬ মে ২০১৭।  "Anannya Shirshodosh 2016 conferred"। Dhaka Tribune। ৭ মে ২০১৭।  "'আরটিভি স্টার অ্যাওয়ার্ড-২০১৯' পেলেন যারা"। আরটিভি অনলাইন। ২৯ ডিসেম্বর ২০১৯। সংগ্রহের তারিখ ২৯ ডিসেম্বর ২০১৯।  "অনন্যা শীর্ষদশ সম্মাননা প্রদান অদম্য ১০ নারীকে"। সংগ্রহের তারিখ ৯ মে ২০২০।
স্পেস শাটল এনডেভার

এনডেভার নভোখেয়াযান (ইংরেজি ভাষায়: Space Shuttle Endeavour, বাংলা অর্থ: প্রচেষ্টা) নাসার স্পেস সাটোল প্রোগ্রামের পঞ্চম ও সর্বশেষ কার্যকরী নির্মিত যান। এস.টি.এস.-৪৯ মিশন দিয়ে এর অভিযাত্রা শুরু হয় এবং এস.টি.এস.-১৩৪ মিশন দিয়ে শেষ হয়। বর্তমানে এনডেভার অবসরপ্রাপ্ত। লস অ্যাঞ্জেলেস,ক্যালিফোর্নিয়ার, ক্যালিফোর্নিয়া বিজ্ঞান কেন্দ্রতে সর্বসাধারাণের প্রদর্শনের জন্য রাখা হয়েছে।
কান্দাহার বিশ্ববিদ্যালয়

কান্দাহার বিশ্ববিদ্যালয় (পশতু: د کندهار پوهنتون; Persian: دانشگاه قندهار) একটি সরকারী তহবিলযুক্ত উচ্চ শিক্ষা প্রতিষ্ঠান। বিশ্ববিদ্যালয় টি কান্দাহার, আফগানিস্তান এ অবস্থিত। এটি দক্ষিণ আফগানিস্তানের দুটি বিশ্ববিদ্যালয়ের মধ্যে একটি। কান্দাহার বিশ্ববিদ্যালয় (কেইউ) প্রতিষ্ঠিত হয়েছিল ১৯৯০ সালে। পিপলস ডেমোক্র্যাটিক পার্টি অফ আফগানিস্তান (পিডিপিএ) এর অধীন আফগানিস্তানের রাষ্ট্রপতি মোহাম্মদ নাজিবুল্লাহ বিশ্ববিদ্যালয়টি নির্মাণ করেছিলেন। তোয়রিলাই ওয়েসা, যিনি ১৩ বছর পর দেশে ফিরে এসেছিলেন, তিনি কান্দাহার প্রদেশের গভর্নর ছিলেন এবং কান্দাহার বিশ্ববিদ্যালয়ের প্রথম উপাচার্য ছিলেন। কান্দাহার বিশ্ববিদ্যালয়ে কম্পিউটার বিজ্ঞান, কৃষি, মেডিসিন, প্রকৌশল এবং শিক্ষা তে গবেষণা করাযায়। বিশ্ববিদ্যালয়ের সাতটি অনুষদের মধ্যে ৩০০ নারী শিক্ষার্থী সহ ৫০০০ এরও বেশি শিক্ষার্থী রয়েছে। বিশ্ববিদ্যালয়টিতে আফগানিস্তানের উচ্চ শিক্ষা মন্ত্রণালয় এর অধীনে সরাসরি পরীক্ষার মাধ্যমে প্রতি বছর ২৮০ জন শিক্ষার্থীকে ভর্তি করে থাকে। শিক্ষা মন্ত্রণালয়ের উচ্চ শিক্ষা খাতে সরকারের জাতীয় উন্নয়ন নীতির ভিত্তিতে ১৯৯০ সালে কান্দাহার বিশ্ববিদ্যালয় প্রতিষ্ঠিত হয়েছিল। প্রথমে বিশ্ববিদ্যালয়টিতে শুধুমাত্র কৃষি অনুষদ ছিল। পরবর্তীতে ঔষধ-১৯৯৪, প্রকৌশল-২০০০, শিক্ষা-২০০৩, শরিয়া আইন-২০০৮, অর্থনীতি-২০০৯ ও সাংবাদিকতা অনুষদ ২০১২ সালে প্রতিষ্ঠিত হয়েছিল। হেলমান্দ প্রদেশের কান্দাহার বিশ্ববিদ্যালয় শাখায় কৃষি ও শিক্ষা দুটি অনুষদের প্রতিষ্ঠিত রয়েছে। বর্তমানে, কান্দাহার বিশ্ববিদ্যালয়ে প্রায় ৫০০০ শিক্ষার্থী এবং ১৬২ জন পূর্ণ ও আংশিক সময়ের অধ্যাপক রয়েছে। ১৬২ জন অধ্যাপকের মধ্যে ২৪ জন এমএসসি এবং একজন পিএইচডি রয়েছে। বিশ্ববিদ্যালয়টিতে চার অনুষদের (কৃষি, ঔষধ, প্রকৌশল ও শিক্ষা) ১০৩৯ জন প্রাক্তন শিক্ষার্থী রয়েছে। বিশ্ববিদ্যালয়টিতে রাত্রি কালীন ক্লাস করানো হয়। যে ছাত্ররা সরকারি ও বেসরকারি সংস্থার চাকরির পাশাপাশি শিক্ষানবিশ তারা রাত্রি কালীন করতে পারেন। 132 university students graduated[স্থায়ীভাবে অকার্যকর সংযোগ] "Kandahar University Goes Solar"। নভেম্বর ৩, ২০১২। ২০১৩-০২-১৮ তারিখে মূল থেকে আর্কাইভ করা। সংগ্রহের তারিখ ২০১২-১১-০৫।
যৌন উদ্দীপনা

যৌন উদ্দীপনা বা যৌন উত্তেজনা হল কোন উদ্দীপনা (শারীরিক সংস্পর্শ সমেত) যা যৌনানু্ভূতির উত্থান সৃষ্টি করে, বৃদ্ধি করে ও বজা‌য় রাখে এবং যৌন রাগমোচন ঘটানোর ক্ষমতা রাখে। যদিও যৌনানু্ভূতির উত্থান শারীরিক উত্তেজনা বা উদ্দীপনা ব্যতিরেকেই সৃষ্টি হতে পারে, তবে রাগমোচনের জন্য সাধারণত শারীরিক যৌন উদ্দীপনার প্রয়োজন হয়। যৌন উদ্দীপনা পরিভাষাটি প্রায়শই যৌনাঙ্গের উদ্দীপনার ক্ষেত্রে প্রয়োগ করা হয়, কিন্তু পাশাপাশি শরীরের অন্যান্য স্থানের উদ্দীপনা, চেতনার উদ্দীপনা (যেমন দর্শন বা শ্রবণ) ও মানসিক উদ্দীপনা(যেমন বই পড়া বা কল্পনা করা)ও এর অন্তর্ভুক্ত। পুরুষের শিশ্ন ও নারীর ভগাঙ্কুরে পর্যাপ্ত উদ্দীপনার ফলে সাধারণত রাগমোচন ঘটে থাকে। উদ্দীপনা নিজের দ্বারা (যেমন, স্বমেহন) কিংবা যৌন সঙ্গীর দ্বারা (যৌনসঙ্গম বা অন্যান্য যৌনাচার), বস্তু বা যন্ত্র দ্বারা অথবা এ সকল পদ্ধতিগুলোর মধ্য হতে কোন প্রকার সম্মেলনের দ্বারা হতে পারে। কিছু মানুষ আবার রাগমোচন নিয়ন্ত্রণের চর্চা করে থাকে, যার দ্বারা কোন ব্যক্তি বা যৌনসঙ্গী যৌন উদ্দীপনার মাত্রা নিয়ন্ত্রণ করে রাগমোচনে দেরি করে, ও রাগমোচনের পূর্বের যৌন অভিজ্ঞতাকে দীর্ঘায়িত করে। অন্তরঙ্গতার স্নায়ু-শারীরস্থান Weiten, Wayne; Dunn, Dana S.; ও অন্যান্য (২০১১)। Psychology Applied to Modern Life: Adjustment in the 21st century। Cengage Learning। পৃষ্ঠা 386। আইএসবিএন 1-111-18663-4। সংগ্রহের তারিখ ৫ জানুয়ারি ২০১২।  "'I Want a Better Orgasm!'"। WebMD। ২০০৯-০১-১৩ তারিখে মূল থেকে আর্কাইভ করা। সংগ্রহের তারিখ আগস্ট ১৮, ২০১১।  Mah, Kenneth; Binik, Yitzchak M (জানুয়ারি ৭, ২০০১)। "The nature of human orgasm: a critical review of major trends"। Clinical Psychology Review। 21 (6): 823–856। ডিওআই:10.1016/S0272-7358(00)00069-6। পিএমআইডি 11497209। Women rated clitoral stimulation as at least somewhat more important than vaginal stimulation in achieving orgasm; only about 20% indicated that they did not require additional clitoral stimulation during intercourse.  Kammerer-Doak, Dorothy; Rogers, Rebecca G. (জুন ২০০৮)। "Female Sexual Function and Dysfunction"। Obstetrics and Gynecology Clinics of North America। 35 (2): 169–183। ডিওআই:10.1016/j.ogc.2008.03.006। পিএমআইডি 18486835। Most women report the inability to achieve orgasm with vaginal intercourse and require direct clitoral stimulation ... About 20% have coital climaxes...  Based on "masturbation" in Merriam-Webster's Collegiate Dictionary, Eleventh Edition, Merriam-Webster, Inc., 2003 Alan F. Dixson (২৬ জানুয়ারি ২০১২)। Primate Sexuality: Comparative Studies of the Prosimians, Monkeys, Apes, and Humans। Oxford University Press। আইএসবিএন 978-0-19-954464-6। সংগ্রহের তারিখ ২৮ সেপ্টেম্বর ২০১৩।  Bruce Bagemihl (১০ এপ্রিল ২০০০)। Biological Exuberance: Animal Homosexuality and Natural Diversity। St. Martin's Press। আইএসবিএন 978-1-4668-0927-7।
মমন্দ দারা জেলা

মমন্দ দারা পাকিস্তানের সীমান্তবর্তী আফগানিস্তানের নঙ্গারহার প্রদেশের পূর্ব অঞ্চলে অবস্থিত একটি জেলা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৩৩,৯৬৬ জন এর মত কিন্তু প্রায় ১৪,৮০০ জন এর মত ১২ বছরের কম বয়সী শিশু রয়েছে। জেলাটিতে প্রায় ১০০% পশতুন সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে মমন্দ দারা নামক গ্রাম। জেলার দক্ষিণে অবস্থিত টর্খাম পাকিস্তানের প্রধান সীমান্ত অতিক্রমকারী স্থানগুলির মধ্যে একটি। ২০০৭ সালের ৪ মার্চ তারিখের একটি ঘটনার মধ্যে ছিল, এখানে বেশ কয়েকজন বেসামরিক নাগরিককে হত্যা করা হয়েছিল। UNHCR District Profile, dated 2002-05-09, accessed 2006-07-20 (PDF). Map of Muhmand Dara district (PDF)
কলকাতা বিশ্ববিদ্যালয়ের অধীনস্থ কলেজের তালিকা

পশ্চিমবঙ্গের কলেজ গুলির তালিকা কলকাতা বিশ্ববিদ্যালয়ের অধীনে থাকা বিভিন্ন কলেজ ডিভিউ করার পর নাক অনুমোদিত যে গ্রেট পাওয়া গেছে তা নিম্নলিখিত যা ২০২৩-এ ডিসেম্বর মাসে প্রকাশিত। বঙ্কিম সর্দার কলেজ- A++ ধ্রুবচাঁদ কলেজ- A ফকির চাঁদ কলেজ- B সুকান্ত কলেজ- B+ বাসন্তী সোনাখালি মহাবিদ্যালয়- A হাজী দেশারত কলেজ- C বঙ্গবাসী কলেজ- B সুরেন্দ্রনাথ কলেজ- B চারুচন্দ্র কলেজ- A জীবনতলা রোকেয়া মহাবিদ্যালয়- B সোনারপুর মহাবিদ্যালয়- B বিবেকানন্দ উইমেন্স কলেজ- A++ বেহালা কলেজ- A+ গোসাবা রাঙ্গাবেলিয়া কলেজ- B+++ গোসাবা মহাবিদ্যালয়- A ভিক্টোরিয়া ইনস্টিটিউশন- B+ আশুতোষ কলেজ- A+ শ্যামাপ্রসাদ কলেজ- C সম্মিলনী মহাবিদ্যালয়- B+ গোসাবা আরআর ইনস্টিটিউশন কলেজ- B মগরাহাট কলেজ- C বারুইপুর কলেজ- B++ গুরুদাস কলেজ- B++ সিটি কলেজ- A++ শিবনাথ শাস্ত্রী কলেজ- A++ বিজয়গড় জ্যোতিষ রায় কলেজ- A দীনবন্ধু অ্যান্ড্রিউস কলেজ- B+ নব বালিগঞ্জ মহাবিদ্যালয়- B যোগমায়া দেবী কলেজ- A নেতাজি নগর কলেজ- C কেকে দাস কলেজ- C সুশীল কর কলেজ- B++ ভাঙ্গর মহাবিদ্যালয়- C আনন্দমোহন কলেজ- A++ নিউ আলিপুর কলেজ- A+ মুরলীধর কলেজ- B++ বাসন্তী দেবী কলেজ- B+++ সাউথ সিটি কলেজ- B+++ হেরম্বচন্দ্র কলেজ- B++ গৌড়দহ হরিহর মহাবিদ্যালয়- B (ভবিষ্যতের অপেক্ষায়)
নাজিয়ান জেলা

নাজিয়ান (পশতু: نازيان) (ফার্সি: ولسوالی نازیان) আফগানিস্তানের নঙ্গারহার প্রদেশের দক্ষিণ-পূর্বের একটি জেলা।২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ২২,৮৫৮ জন এর মত কিন্তু প্রায় ৯,০০০ জন এর মত ১২ বছরের কম বয়সী শিশু রয়েছে। যার মধ্যে থেকে প্রায় শতভাগাই পশতুন সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে নাজিয়ান নামক গ্রাম। UNHCR District Profile[স্থায়ীভাবে অকার্যকর সংযোগ], dated 2002-05-23, accessed 2006-07-20 (PDF). উইকিমিডিয়া কমন্সে নাজিয়ান জেলা সংক্রান্ত মিডিয়া রয়েছে। Map of Nazyan district[স্থায়ীভাবে অকার্যকর সংযোগ] (PDF)
পচির আও আগাম জেলা

পচির আও আগাম (পশতু: پچير او اګام ولسوالۍ, ফার্সি: ولسوالی پچیر و اگام), অথবা পচির ওয়া আগাম, আফগানিস্তানের নঙ্গারহার প্রদেশের দক্ষিণপূর্বে অবস্থিত পাকিস্তান সীমান্তবর্তী একটি জেলা। ২০০২ সালের আদমশুমারি হিসাব অনুযায়ী জেলাটি জনসংখ্যা ছিল প্রায় ৩৯,২৮০ জন এর মত যার মধ্যে থেকে প্রায় ১৫,৭০০ জন এর মত ১২ বছরের কম বয়সী শিশু রয়েছে। বসবাসকারী সম্প্রদায় বলতে এখানকার প্রায় ১০০% পশতুন সম্প্রদায়ের লোকজন রয়েছে। জেলাটির কেন্দ্রীয় শহরের নাম হচ্ছে পচির আও আগাম নামক গ্রাম। "MRRD Provincial profile for Nangarhar Province" (পিডিএফ)। ৪ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ নভেম্বর ২০১৮।  UNHCR District Profile[স্থায়ীভাবে অকার্যকর সংযোগ] dated 2002-05-13, accessed 2006-07-20 (PDF). Map of Pachir Wa Agam district[স্থায়ীভাবে অকার্যকর সংযোগ](PDF)
ওএলএম, ইনক.

ওএল এম আইএনসি. (株式会社オー・エル・エム, কাবুশিগাসিয়া ও রু এমু), সাধারণত ওরেনশিয়াল লাইট এবং ম্যাজিক নামে পরিচিত,একটি জাপানি এনিমেশন এবং মুভি স্টুডিও যার সদর দপ্তর জাপানের রাজধানী টোকিও এর সেটেগায়ায় অবস্থিত। যেটি ১৯৯০ সালের ৩ অক্টেবর তৌশিকি ওকুনু,শুকিছি কান্ডা,সজি ওটা, কুনিহিকো ইয়ামা, নাওহিটো টাকাহাসি, ইওরিকো চিহবা, নুবুয়াকি ওসাকি,টুসকাসা কৌটাবাশি এবং টাকায়া মিজুটনি এদের দ্বারা প্রতিষ্ঠিত,ওএলএম বিভিন্ন এনিমে সিরিজে কাজ করে তাদের মধ্য পোকেমন হলো উন্নতম কাজ. ২০১৮ সালে স্টুডিওটি ১১ সদস্য বিশিষ্টে উন্নীত করা হয়।যেটির পরিচালনা করেন তার হলো তৌকাসা কৌটাবাসি,নোবুঢময়োকি ওসাকি,ইয়াসুটেরু কামেই,হিরোয়ুকি কাটাও,টাকাসি ইনোই,ইসামু আবে, ডাইসুকে,রৌসুকে সাকুরি,মানাবু কাওয়াকিটা,গো সাওয়াডা, এবং মিসাকো সাকা সম্প্রিতি বছরে,ওএলএম তাদের ব্যবসা নাটক এবং সরাসরি সম্প্রচারিত একসন ফ্লিমে কাজ করছে যেমন 'সিল্ড অফ স্ট্রো তাদে  ভিতর অন্যতম'। প্যাক এর ভয়ঙ্কর হ্যালোইন(২০১৫) সান্থার প্যাক মেরি বেরি ডে (২০১৫) পোকেমন ব্লাক এন্ড হওয়াইট (২০১২) বি অ্যান্ড পপ্পিক্যাট (২০১৪–২০১৬) কংকিং অফ দ্যা অ্যাপস (২০১৬–বর্তমান) পোকেমন এর প্রজন্ম (২০১৬) বি অ্যান্ড দ্যা পপি ক্যাট(মৌমাছি এবং ছোট কুকুর (২০১৯) ""ওএলএম সম্পর্কে বিস্তারিত তথ্য"।  ওএলএম আইএনসি. ২০০৯ সালের ২৮ নভেম্বর পুনুরুদ্ধার কৃত হয়. "আকর্ষনীয় নতুন টিভি সিরিজ"।  ওএলএম ইনকোর্পরেটেড[স্থায়ীভাবে অকার্যকর সংযোগ] ওএলএম ইন কর্পোরেটেড (জাপানি) আনিমে নিউজ নেটওয়ার্ক বিশ্বকোষে ওএলএম, ইনক. ইন্টারনেট মুভি ডেটাবেসে (আইএমডিবি) ওএলএম, ইনক. ওএলএম জাপানে এনিমেশন ইন্ড্রাসট্রি